**Ծառայության նկարագիր**

|  |  |
| --- | --- |
| Անվանում | Իրավաբանական անձանց զենքի պահման պայմանների ստուգում։ |
| Արդյունք | Ակտ զենքի պահման պայմանների համապատասխանության վերաբերյալ։  Ակտ անհամապատասխանության վերաբերյալ։ |
| Դիմումատու | Իրավաբանական անձ։ |
| Ծառայության տեսակ | Ծառայությունը մատուցվում է թղթային եղանակով։ |
| Ներկայացման ենթակա տեղեկատվություն | 1. Դիմում, 2. զետեղարանի պատասխանատու նշանակելու մասին հրամանի պատճեն, 3. անձը հաստատող փաստաթղթի պատճեն, 4. առողջապահական հաստատության կողմից տրվող ձև 2 տեղեկանք, 5. պետական տուրքի վճարման անդորրագիր։ |
| Կոնտակտային տվյալներ | **Հեռախոս՝ +(374)10 596 147, +(374)10 596 412**  **Էլ․ փոստ՝ haagv@police.am** |
| Գործընթաց | Նշված փաստաթղթերը ներկայացնելուց հետո կատարվում են փաստաթղթերի ամբողջականության և դրանց բովանդակության, ինչպես նաև ծառայության բնույթից ելնելով այլ ստուգումներ, որից հետո կազմվում է ակտ զետեղարանի համապատասխանության վերաբերյալ 10 տարի ժամկետով, 10 տարի երկարացման իրավունքով։  Թույլտվություն ստանալու դիմումը մերժվում է, եթե` իրավաբանական անձը ներկայացրել է ոչ ճիշտ տեղեկատվություն, կամ ներկայացված փաստաթղթերը ամբողջական չեն կամ ներկայացվել են անճշտություններով։  Թույլտվություն ստանալու դիմումում կամ կից փաստաթղթերում ոչ էական թերությունների (վրիպակների, ոչ իրավաբանական անճշտությունների, թվաբանական սխալների և նման այլ բացթողումների) առկայության, ինչպես նաև փաստաթղթերը թերի լինելու դեպքում Հայաստանի Հանրապետության ոստիկանությունը դրանք հայտնաբերելու պահից երկու աշխատանքային օրվա ընթացքում առաջարկում է դիմումատուին հինգ աշխատանքային օրվա ընթացքում վերացնել թերությունները: |
| Ծառայության վճար | |  | | --- | |  |   Հայաստանի Հանրապետության քաղաքացիներին՝ զենքի հավաքածու ցուցադրելու համար՝  **10 տարի գործողության ժամկետով՝ բազային տուրքի 20-ապատիկի չափով (20,000 ՀՀ դրամ),**  **10 տարի երկարաձգելու համար՝ բազային տուրքի 10-ապատիկի չափով**  **(10,000 ՀՀ դրամ)։** |
| Վճարում | Վճարումը կատարվում է բանկերի, Հայփոստի, ինչպես նաև էլեկտրոնային եղանակով և ներկայացվում է վճարման անդորրագիրը դիմումը հետ միասին։ |
| Կարգավորումներ | [«Զենքի շրջանառության կարգավորման մասին](https://www.arlis.am/DocumentView.aspx?docID=157301)» ՀՀ օրենք։  2023 թվականի մայիսի 11-ի թիվ 4-Ն ՀՀ ներքին գործերի նախարարության ոստիկանության պետ-ներքին գործերի նախարարի տեղակալի հրամանը՝ «Ֆիզիկական և իրավաբանական անձանց քաղաքացիական և ծառայողական զենքի համապատասխան թույլտվություն տրամադրելու, զենքը փոխանցելու, օտարերկրյա քաղաքացիների կողմից ՀՀ-ում քաղաքացիական զենք ձեռք բերելու կարգը, թույլտվությունների ձևերը սահմանելու և ՀՀ ներքին գործերի նախարարության 2002 թվականի մարտի 15-ի N 101 հրամանն ուժը կորցրած ճանաչելու մասին»։  2023 թվականի հունիսի 1-ի թիվ 896-Ն ՀՀ կառավարության որոշումը՝ «Զենքը պահելու պայմաններին և կրելու կարգին վերաբերող պահանջները, զենքի հավաքածու կազմելու և զենքի հավաքածու ցուցադրելու կանոնները, վաճառքի, փոխանցելու, ձեռք բերելու, ցուցադրելու, պահելու և փոխադրելու կարգը սահմանելու, ինչպես նաև ՀՀ կառավարության 1999 թվականի հոկտեմբերի 26-ի թիվ 673 որոշումն ուժը կորցրած ճանաչելու մասին»։ |
| Բողոքարկման ընթացակարգ | Անհամապատասխանության վերաբերյալ ակտը կարող է բողոքարկվել վերադասության կարգով, ինչպես նաև դատական կարգով: |